Errata

Errata (mitmus ladinakeelsest sõnast erratum 'viga') on trükitud tekstis leiduvate trükivigade nimistu ja  parandused. Errata asub tavaliselt raamatu lõpus või eraldi vahelehel.Raamatukogusõnastik

Eriti teaduskirjanduses on paranduste loetelude avaldamine väga oluline, et lugejat vigadest võimalikult kiiresti enne järgmise väljaande ilmumist teavitada. Errata maht võib ulatuda ühest vahelehest mitmeleheküljelise brošüürini, mis lisatakse kirjastuse poolt raamatupoes väljaandele tasuta. Teose järgmises väljaandes need vead parandatakse.

 Ajaloost 
Trükivigade loetelu lisamine trükisele oli tavaks juba 16. sajandil. Tavaliselt trükiti see raamatu viimasele poognale. Poognate uuesti trükkimine pärast trükivea avastamist oli liiga kallis, odavam oli trükiviga märkida ja parandada eraldi osas.

 Sarnased mõisted 
Errata on ainult trükivigade parandus, hoopis teise sisuga mõiste on addenda ehk täiendused. Täiendused on trükisele tagantjärele lisatud lõigud tekstis kaasamata, ent olulise materjaliga, näiteks avastused, mis tehti alles pärast raamatu trükkimist ja seetõttu ei sisaldu selles.Raamatukogusõnastik

 Viited 

Kategooria:Raamatukujundus